CELEX: 32020R0974
Language: fi
Date: 2020-07-06 00:00:00
Title: Komission täytäntöönpanoasetus (EU) 2020/974, annettu 6 päivänä heinäkuuta 2020, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Pecorino del Monte Poro” (SAN))

7.7.2020   
               
               
                  FI
               
               
                  Euroopan unionin virallinen lehti
               
               
                  L 215/11
               
            
         KOMISSION TÄYTÄNTÖÖNPANOASETUS (EU) 2020/974,
         annettu 6 päivänä heinäkuuta 2020,
         nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Pecorino del Monte Poro” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan ja 52 artiklan 2 kohdan,
         sekä katsoo seuraavaa:
         
                     (1)
                  
                  
                     Italian hakemus nimityksen ”Pecorino del Monte Poro” rekisteröimiseksi julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan a alakohdan mukaisesti.
                  
               
                     (2)
                  
                  
                     Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Pecorino del Monte Poro” olisi rekisteröitävä.
                  
               
                     (3)
                  
                  
                     Italian viranomaiset ilmoittivat komissiolle 20 päivänä tammikuuta 2020 saapuneella kirjeellä, että Italian alueelle sijoittautunut yritys Cooperativa Fattoria della Piana Società Agricola on pitänyt laillisesti kaupan tuotetta, jonka myyntinimitys on ”Pecorino Monteporo”, jatkuvasti yli viiden vuoden ajan ja että kyseinen seikka oli tuotu esiin kansallisen vastaväitemenettelyn yhteydessä.
                  
               
                     (4)
                  
                  
                     Koska yritys Cooperativa Fattoria della Piana Società Agricola täyttää asetuksen (EU) N:o 1151/2012 15 artiklan 1 kohdassa säädetyt edellytykset voidakseen hyötyä siirtymäkaudesta myyntinimityksen käyttämiseksi laillisesti sen rekisteröinnin jälkeen, sille olisi myönnettävä kolmen vuoden siirtymäkausi, jonka aikana sillä on lupa käyttää nimitystä ”Pecorino Monteporo”.
                  
               
                     (5)
                  
                  
                     Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Rekisteröidään nimitys ”Pecorino del Monte Poro” (SAN).
            Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.3 ”Juustot” tuotteeseen.
         
         
            2 artikla
            Yrityksellä Cooperativa Fattoria della Piana Società Agricola on lupa jatkaa nimityksen ”Pecorino Monteporo” käyttämistä tämän asetuksen voimaantulosta alkavan kolmen vuoden siirtymäkauden ajan.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 343, 14.12.2012, s. 1.
         
            (2)  EUVL C 333, 4.10.2019, s. 19.
         
            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).